Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25., stavaka 8. Zakona o poljoprivrednom zemljištu (Narodne novine, br. 20/18, 115/18, 98/19 i 57/22), članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20 i 14/21), **Općinsko vijeće Općine Martijanec** na **13.** sjednici održanoj dana **13. prosinca 2022. godine**, donosi

**Program**

**korištenja sredstava ostvarenih od naknade za promjenu namjene poljoprivrednog zemljišta za 2023. godinu**

**Članak 1.**

Ovim Programom utvrđuje se namjensko trošenje sredstava ostvarenih od naknade za promjenu namjene poljoprivrednog zemljišta za 2022. godinu, koja su prihod proračuna jedinica lokalne i područne (regionalne) samouprave u iznosu od 30% od ukupnih prihoda od promjene namjene poljoprivrednog zemljišta na području Općine Martijanec.

**Članak 2.**

Očekivani prihod od naknade za promjenu namjene za poljoprivredno zemljište za 2023. godinu, u visini od 100,00 EUR, utrošit će se u svrhu okrupnjavanja, privođenja funkciji i povećanja vrijednosti poljoprivrednog zemljišta, a u skladu s namjenom utvrđenom u članku 25. stavku 7. Zakona o poljoprivrednom zemljištu. Sredstva su raspoređena u Programu održavanja komunalne infrastrukture na području Općine Martijanec u 2023. godini za aktivnost A100304 Tekuće održavanje objekata i uređaja komunalne infrastrukture, postrojenja i opreme i zaštita okoliša. Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti ovaj Program.

**Članak 3.**

Ovaj Program objaviti će se u „Službenom vjesniku Varaždinske županije“, a stupa na snagu 01. siječnja 2023. godine.

KLASA: 400-08/22-01/5

URBROJ: 2186-19-01-22-9

Martijanec, 13. prosinca 2022.

PREDSJEDNIK

OPĆINSKOG VIJEĆA

Stjepan Golubić, ing.